# BIOGRAFIA

#

# Diana Mile ka lindur në Pogradec më 14 prill 1978. Ka përfunduar studimet e larta në Fakultetin e Inxhinierisë së Ndërtimit, Universiteti Politeknik i Tiranës më vitin 2001, me rezultate të shkëlqyera në degën Arkitekturë duke marrë titullin Arkitekte në prill 2002.

# Që prej vitit 2003, Diana Mile është angazhuar në realizimin e shumë projekteve me profil urbanistik, në qytetin e saj të Pogradecit duke drejtuar Drejtorinë e Urbanistikës pranë Bashkisë Pogradec në vitet 2003-2006.

# Në perjudhën 2006-2015 ka ushtruar profesionin e arkitektes në realizimin e shumë projekteve civile, turistike, social kulturore, sportive, etj.

# Znj. Mile është ideatore e masterplanit të zonës turistike Pogradec-Drilon, me të cilin solli një plan miqësor me mjedisin, miratuar nga Këshilli Kombëtar i Rregullimit të Territorit në vitin 2011.

# Ndërkohë që ajo ka projektuar dhe realizuar mjaft objekte me profil mjedisor dhe turistik siç është restaurimi i Drilonit, shtatorja e Teto Ollgës në Tushemisht dhe infrastruktura mjaft tërheqëse për turistët vendas dhe të huaj përreth asaj zone. Do të vazhdojë plotësimin e formimit të saj me masterin profesional në Universitetin “Polis” dega “Pejsazh dhe Dizajn Urban”.

# Diana Mile në vitin 2016 ka përkthyer dhe botuar në shqip librin “Akupunktura Urbane” me autor James Lerner, arkitekt dhe pioner i akupunkturës, i cili ka dhënë një kontribut botëror në zgjidhjen e problemeve mjedisore shkaktuar nga urbanizimi.

# Në perjudhën 2016-2022 do të drejtojë Drejtorinë e Politikave dhe Edukimit Mjedisor në Bashkinë e Tiranës, ku spikasin nismat dhe projektet për Tarracat e Gjelbra, Reduktimi i Qeseve Plastike, Të Pastrojmë Tiranën, Mbill një Pemë, ashtu si dhe bashkëpunimet e panumurta me aktorët e tjerë në fushën e mjedisit brenda dhe jashtë vendit.

# Që prej vitit 2001 Diana Mile ka qënë pjesmarrëse në trajnime, seminare dhe konferenca, ku ka referuar ne fushen e legjislacionit urban, trashëgimisë kulturore, turizmit dhe 9 vitet e fundit me fokus mjedisor.

# Znj. Mile njeh shumë mirë gjuhën angleze, italiane dhe komunikon mirë në gjuhën frënge, ndërkohë që ka të mbrojtur me diplomë gjuhën greke.

# Aktualisht Diana Mile është drejtore e Agjecisë Rajonale të Mjedisit Tiranë, Durrës, Dibër, gjithashtu ushtron edhe profesionin e pedagoges në Fakultetin e Arkitekturës dhe Urbanistikës në Universitetin Politeknik të Tiranës dhe Universitetin Metropolitan.